พอดีไปต่างจังหวัดแล้วลืมเอายาคุมไป ไม่ได้ทานติดต่อกัน 4 วัน จากการหาข้อมูลเลยไม่ได้ทานยาคุมแผงนั้นต่อ และในวันที่ 5 มีเลือดออกมากะปริบกะปรอย ประมาณ 3-4 วัน คำถามคือ1.ในวันที่ 5 ที่มีเลือดออกมาผิดปกติไหมคะ2.แล้วรอบเดือนครั้งต่อไปจะมาตามวันปกติที่ต้องมา หรือต้องนับใหม่หลังจากวันที่มีเลือดออกมาคะ3.จะต้องเริ่มกินยาคุมแผงใหม่เมื่อไหร่คะขอบค่ะ
สวัสดีค่ะ เมื่อหยุดทานยาคุมกำเนิดไป 4 วัน แล้วในวันที่ 5 ได้มีเลือดออกมานาน 3-4 วัน เลือดดังกล่าว เกิดจากการที่เยื่อบุโพรงมดลูกขาดการกระตุ้นจากฮอร์โมนจากยา เยื่อบุจึงหลุดลอกออกมากลายเป็นเลือด คล้ายกับการที่เราทานยาคุมจนครบ 21 เม็ด แล้วหลังจากนั้น 2-4 วัน ก็จะมีประจำเดือนมาค่ะ ดังนั้น จึงไม่ได้ถือว่าผิดปกติอะไรค่ะสำหรับประจำเดือนในรอบต่อไป ก็จะมาหลังจากที่มีเลือดออกไปแล้ว 4-6 สัปดาห์ค่ะทั้งนี้ หากต้องการจะเริ่มทานยาคุมกำเนิดต่อ ก็ไม่จำเป็นต้องรอให้ประจำเดือนมาค่ะ สามารถเริ่มทานยาคุมไปใหม่ได้เลย โดยให้เริ่มต้นทานแผงใหม่ ไม่นำยาแผงเดิมมาทานต่อ และเมื่อเริ่มทานยาแล้ว ก็ให้ทานให้ครบ 7 วัน ก่อนที่จะมีเพศสัมพันธ์ค่ะ